SAN FERNANDO CITY, LA UNION - Maipagarop a nadukutan ti aganay P250,000.00 iti maysa a 24-anyos a balasang bayat a nakalugan ti pampasahero a jeep nga agpa-Bauang.
Iti biktima ket nabigbig iti nagan a Glaiza Garcia, residente ti Barangay 1, San Fernando City, La Union.
Maibasar iti report, idi June 7 ket naglugan iti biktima ti passenger jeep ken bimmaba idiay Pagdalagan Norte, San Fernando City, La Union.
Bayat a magmagna iti Pagdalagan road, nadiskubre na laengen a naiwa iti sling bag a nangi-kargaan na ti nasao a kantidad.
Atapen na, a ti lalaki a naka-abay ken nakaluganan na iti nasao a pampasahero a lugan iti maipagarop a nangiwa iti bag ken nangala ti nasao a kuwarta.
Agtultuloy iti imbestigasyon dagiti otoridad iti nasao nga insidente.
ilo_Latn ilo_Latn ilo_Latn ilo_Latn ilo_Latn ilo_Latn